

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL TRUMPALAIKĖS IR ILGALAIKĖS SOCIALINĖS GLOBOS IŠLAIDŲ IŠ SAVIVALDYBĖS BIUDŽETO FINANSAVIMO MAKSIMALAUS DYDŽIO PATVIRTINIMO**

2013 m. gruodžio 18 d. Nr. T2-327

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi ir Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (Žin., 2006, Nr. 110-4163; 2007, Nr. 80-3247; 2009, Nr. 90-3869), 32 punktu, Klaipėdos miesto savivaldybės taryba nusprendžia:

1. Nustatyti Klaipėdos miesto gyventojams maksimalius trumpalaikės ir ilgalaikės socialinės globos išlaidų iš savivaldybės biudžeto finansavimo dydžius:

1.1. senyvo amžiaus ir suaugusiems asmenims su negalia – iki 16 bazinių socialinių išmokų per mėnesį;

1.2. asmenims su sunkia negalia – iki 20 bazinių socialinių išmokų per mėnesį;

1.3. vaikams, likusiems be tėvų globos, – iki 24 bazinių socialinių išmokų per mėnesį.

2. Pripažinti netekusiu galios Klaipėdos miesto savivaldybės tarybos 2009 m. sausio 30 d. sprendimą Nr. T2-38 „Dėl senyvo amžiaus ir suaugusiems asmenims su negalia trumpalaikės ar ilgalaikės socialinės globos išlaidų iš savivaldybės biudžeto finansavimo maksimalaus dydžio patvirtinimo“.

3. Nustatyti, kad šis sprendimas įsigalioja 2014 m. sausio 1 d.

4. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras | Vytautas Grubliauskas |